Ir-Regolament tal-Kummissjoni (KE) numru 1214/2003
tas-7 ta' Lulju 2003
li jemenda ir-Regolament (KE) Numru 2368/2002 li jimplementa skema ta' ċertifikazzjoni skond il-Kimberley Process għall-kummerċ internazzjonali tad-djamanti ħorox
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat r-Regolament tal-Kunsill (KE) Numru 2368/2002 ta' l-20 ta' Diċembru 2002 li jimplementa skema ta' ċertifikazzjoni skond il-Kimberley Process għall-kummerċ internazzjonali tad-djamanti ħorox [1], kif emendat bir-Regolament tal-Kunsill (KE) Numru 803/2003 [2], partikolarment l-Artikolu 17 tiegħu,
Billi:
(1) Il-Kummissjoni rċeviet applikazzjoni mill-London Diamond Bourse and Club biex tiġi miżjuda fil-lista fl-Anness V tar-Regolament (KE) Numru 2368/2002 (hawnhekk iżjed ‘il quddiem "ir-Regolament").
(2) Il-London Diamond Bourse and Club pprovda informazzjoni lill-Kummissjoni bħala prova li aderixxa mal-ħtiġijiet ta' l-Artikolu 17 ta' dan ir-Regolament, partikolarment billi jaddotta kodiċi ta' mġieba li jorbot il-membri kollha tiegħu.
(3) Fuq il-bazi ta' l-informazzjoni provduta, il-Kummissjoni kkonkludiet illi ż-żieda tal-London Diamond Bourse and Club fl-Anness V tar-Regolament huwa xieraq.
(4) Il-miżuri previsti f'dan ir-Regolament huma skond l-opinjoni tal-Kumitat imsemmi fl-Artikolu 22 tar-Regolament (KE) Numru 2368/2002,
ADOTTAT DAN IR-REGOLAMENT:
Artikolu 1
It-test li jinsab fl-Anness ta' dan ir-Regolament huwa miżjud ma' l-Anness V ta' dan ir-Regolatment (KE) Numru 2368/2002.
Artikolu 2
Dan ir-Regolament jidħol fis-seħħ fil-ġurnata wara dik tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' Lulju 2003.